
Rwy’n cadarnhau nad ydw i wedi cyflwyno unrhyw destun deallusrwydd artiffisial cynhyrchiol fel fy ngwaith fy hun.
Rwy’n cadarnhau bod gennyf gopïau o’m drafftiau, fy nodiadau, ac unrhyw adnoddau eraill y defnyddiais cyn ac ar ôl defnyddio offer deallusrwydd artiffisial y gellir gofyn i mi eu darparu fel tystiolaeth.



















Ymchwiliad ar sut mae ymarfer corff yn effeithio ar blant yn emosiynol.
Adran 1
Adolygiad llenyddiaeth
Yn nôl World Health Organization, (2024) ymarfer corff yw unrhyw weithgaredd sy'n cynnwys symud corfforol i wella iechyd, ffitrwydd, a lles yn gyffredinol. Gall gynnwys gweithgareddau fel rhedeg, nofio, beicio, dawnsio, a chwaraeon tîm (CDC, 2024). Mae ymarfer corff yn cyfrannu at wella cryfder, stamina, a iechyd cardio fasgwlar, yn ogystal â chynnig manteision emosiynol, megis lleihau straen a gwella hwyliau (Open University , 2024). Mae Hwb (2020), yn dweud ei fod yn ffordd effeithiol o wella llesiant, annog rhyngweithio cymdeithasol, a chynnig cyfleoedd i ddatblygu sgiliau. Mae gweithgareddau corfforol yn y Blynyddoedd Cynnar yn hanfodol i ddatblygiad cyffredinol plant, gan eu galluogi i fyw bywydau hapus, iach ac egnïol (Battelley, 2021). Dwedai NHS (2024) beth bynnag yw eich oedran, mae tystiolaeth gwyddonol cryf fod bod yn gorfforol yn helpu arwain at fyw bywyd iach a hapus. Mae’n bwysig oherwydd bod gweithgareddau corfforol rheolaidd yn hyrwyddo twf a datblygiad plant, yn gwella ffitrwydd cardiofasgwlaidd, yn cryfhau esgyrn a chyhyrau, ac yn cefnogi cynnal pwysau corff cymedrol. Yn ogystal, mae ymarfer corff yn gwella swyddogaeth gwybyddol plant, perfformiad academaidd, sgiliau cymdeithasol a lles emosiynol (Sherrell, 2023). 
Gallwn weld fod llawer o blant ddim yn gwneud ymarfer corff oherwydd costau byw gyda rhieni yn gorfod dewis rhwng bwyd a chwaraeon (BBC Cymru Fyw, 2022).  Dwedai erthygl gan ITV (2022) bod rhai plant yng Nghymru a’r lefelau gwaethaf o ymarfer corff yn fyd-eang yn ôl ymchwil.
Does dim llawer o ymchwil ar sut mae ymarfer corff yn effeithio ar blant yn emosiynol wedi i wneud yn barod. Fodd bynnag, mae’r astudiaethau sydd ar gael yn awgrymu bod ymarfer corff yn gysylltiedig â manteision emosiynol, fel gwell hwyliau, lleihau straen, a chynyddu hunan-barch (Iwon et al., 2021). Mae ymchwil yn awgrymu bod gweithgarwch corfforol yn helpu i wella iechyd meddwl, gan gynyddu rhyddhau endorffins sy’n cyfrannu at deimlad o les (Mahindru, Patil a Agrawal, 2023). Dwedai Li et al. (2022) sydd yn gwneud ymchwil ar yr un pwnc bod ymarfer corff yn gwella emosiynau trwy gynyddu crynodiadau ymennydd dopamin, serotonin, a norepinephrine. Dwedai Kliziene et al. (2021), bod gweithgareddau corfforol ac ymarfer corff yn cael effeithiau cadarnhaol ar hwyliau a plant, ac mae nifer fawr o astudiaethau wedi eu gwneud ar y cysylltiadau rhwng gweithgarwch corfforol a lles, hwyliau a phryder cyffredinol. Mae ymarfer corff yn gwella symptomau iselder yn sylweddol mewn plant a phobl ifanc, gydag ymarfer corff aerobig yn cael yr effaith fwyaf arwyddocaol (Li et al., 2023). Yn nôl Richards. A , al. (2021) dim ond 51% o boblogaeth Cymru sy'n 3–17 oed sy'n bodloni'r canllawiau ar gyfer ymarfer corff. Mae'r canllawiau hyn yn argymell o leiaf 60 munud o ymarfer corff bob dydd o'r wythnos. Mae pob ymchwiliad rwyf wedi darllen yn cytuno bod ymarfer corff yn dda i blant yn holistaidd boed yn gorfforol neu yn emosiynol. 

Rhesymeg 
Rwy’n ymchwilio y testun yma gan fod dim ymchwil diweddar am y pwnc yn enwedig ymchwil yn y iaith Gymraeg. Hefyd does dim llawer o ymchwil diweddar. Gan fod linc rhwng ymarfer corff a iechyd meddwl, mae angen codi ymwybyddiaeth am fuddion ymarfer corff er mwyn hybu pobl i mabwysiadu arferion iachus (Mind, 2023). Gall deall y cysylltiad hwn helpu i ddatblygu ymyriadau effeithiol i blant sy'n cael trafferth gyda phroblemau iechyd meddwl (Woffindin, 2024). Mae'n bwysig bod pobol yn cael dealltwriaeth o’r effaith mae gwneud ymarfer corff yn cael ar eu plant, gan arwain at ddarganfyddiadau ac arloesai newydd a all wella eu bywydau (World Health Organization, 2024). Mae hefyd yn bwysig ystyried sut i greu cynlluniau ymarfer corff sy'n hygyrch i bawb, gan gynnwys plant gyda gofynion arbennig. Trwy darganfod a rhannu gwybodaeth am y buddion hyn, gallwn feithrin diwylliant sy'n cefnogi gweithgarwch corfforol fel rhan o ddiwrnod i ddydd. Yn y pen draw, gall hyn arwain at gymunedau mwy iach ac unigolion mwy hyderus, gan wella ansawdd bywyd a lles yn gyffredinol. Mae'r ymchwil yma yn hanfodol er mwyn cyflawni newid cadarnhaol yn ein cymdeithas.




Adran 2
Ystyriaethau methodolegol 
Mae arsylwi yn ddull ymchwil sy'n cynnwys edrych ar ymddygiadau, digwyddiadau, neu brosesau yn eu hamgylchedd naturiol, gan beidio â ymyrryd neu newid y sefyllfa (Fix et al., 2022). Mae'r dull hwn yn hollbwysig mewn ymchwil cymdeithasol a seicolegol, gan ei fod yn caniatáu i ymchwilwyr gasglu data manwl heb fod yn ddibynnol ar adroddiadau neu atebion a roddir gan y cyfranogwyr eu hun (Smit a Onwuegbuzie, 2018). 
Yn nôl Fryling, Johnston a Hayes (2011), un o'r prif nodau o arsylwi yw deall sut mae ymddygiad yn datblygu yn ei gyd-destun. Mae ymchwilwyr yn astudio sut mae amgylcheddau a sefyllfaoedd penodol yn dylanwadu ar ymddygiad. Er enghraifft, yn y cyd-destun yma, gall arsylwi ar ddisgyblion cyn ac ar ôl gwneud ymarfer corff helpu i ddeall sut mae eu agwedd yn newid. 
Mae arsylwi yn gallu bod yn strwythuredig neu anstrwythuredig. Mewn arsylwi strwythuredig, mae'r ymchwilydd yn dilyn cynllun penodol gyda chategorïau a phwyntiau penodol i'w cofrestru (Psychology, 2024). Mae hyn yn caniatáu i'r ymchwilydd gasglu data mwy cywir a chymharol, ond gall hefyd arwain at golli gwybodaeth fanwl am ymddygiadau nad ydynt yn cael eu hystyried yn berthnasol i'r cynllun (Esser a Vliegenthart, 2017). Mewn arsylwi anstrwythuredig, mae'r ymchwilydd yn cymryd nodiadau yn rhydd ac yn canolbwyntio ar y llun cyfan, gan ganiatáu ir casgliadau gael eu dyfeisio'n naturiol (Fiveable, 2024).
Un o'r manteision mawr o arsylwi yw ei allu i roi gwybodaeth fanwl am ymddygiadau a phrosesau cymhleth (Newcastle university, 2024). Mae hyn yn arbennig o bwysig pan fo'n anodd neu'n annigonol mesur ymddygiad drwy holiaduron neu gyfweliadau. Mae arsylwi hefyd yn caniatáu i ymchwilwyr gasglu gwybodaeth am ymddygiad mewn cyd-destunau lle gallai'r gyfranogwr deimlo'n gyffyrddus (learn statistics easily, 2024). Mae hyn yn gwneud arsylwi yn ddull defnyddiol i ddeall ymddygiadau mae y plant yn mynegi yn naturiol.
Fodd bynnag, mae rhai heriau ynghlwm â'r dull hwn. Mae angen i'r ymchwilydd fod yn ymwybodol o'i effeithiau ar y sefyllfa, gan y gall presenoldeb yr ymchwilydd newid ymddygiad y cyfranogwyr (Raheim et al., 2016). Mae hefyd angen gofalu am egwyddorion moesegol, gan sicrhau bod cyfranogwyr yn gwybod am y broses a bod eu preifatrwydd yn cael ei barchu (Ana Lucia Arellano, Pau Alcubilla a Leguízamo, 2023). Mae'n bwysig i ymchwilwyr ddilyn cyfreithiau a rheolau sy'n ymwneud â phob ymchwil i sicrhau bod yr ymchwil yn ddibynadwy ac yn gyfreithlon.
Ar y cyfan, mae arsylwi yn ddull ymchwil pwerus sy'n gallu darparu dealltwriaeth fanwl am ymddygiad a phrosesau cymdeithasol, gan ei gwneud yn hanfodol mewn sawl maes (Kawulich, 2012). Mae'n cynnig ffordd i ymchwilwyr ddeall y byd yn well, gan ddysgu am ymddygiadau sy'n digwydd yn eu hamgylcheddau naturiol. 
Mae arsylwi meintiol yn seiliedig ar ddata y gallwn ei fesur a’i gyfrif. Mae’n cynnwys dulliau fel arolwg, lle mae’r ymholiadau’n cael eu dylunio i gasglu gwybodaeth benodol, fel nifer y bobl sy’n teimlo ffordd penodol (George, 2023a). Mae’r data hwn yn cael eu cyflwyno fel ffigurau, gan ganiatáu i ymchwilwyr wneud cymariaethau a dadansoddiad ystadegol. Mae’r dull hwn yn ddefnyddiol ar gyfer canfod patrymau eang a thynnu casgliadau clir.
Ar y llaw arall, mae arsylwi ansoddol yn archwilio profiadau, barnau, a theimladau unigolion (George, 2023b). Mae technegau fel cyfweliadau a grwpiau ffocws yn cael eu defnyddio i ddarganfod sut mae pobl yn teimlo am bwnc penodol neu sut maen nhw’n deall digwyddiadau (Gill a Baillie, 2018). Mae’r data hwn yn llunio darlun mwy cymhleth a manwl o’r gymdeithas, gan alluogi ymchwilwyr i ddeall cyd-destunau a phrofiadau sydd ddim yn aml yn cael eu mynegi mewn ffigurau. Mae’r ddau ddull yn fwy cyflawn pan gânt eu  gyda’i gilydd, gan greu dadansoddiad cyfoethog o’r data.

Mae cyfweld yn ddull ymchwil pwysig sy’n cael ei ddefnyddio i gasglu gwybodaeth gan unigolion wyneb-yn-wyneb, dros y ffôn, neu drwy gyfrwng digidol (Easwaramoorthy a Zarinpoush, d.d.). Mae’n cynnig cyfle i ymchwilwyr ofyn cwestiynau penodol ac archwilio ymatebion mewn manylder, gan alluogi gwell dealltwriaeth o feddyliau, teimladau, a phrofiadau’r cyfranogwyr (Robinson, 2023). Mae cyfweliadau’n arbennig o ddefnyddiol pan fo angen gwybodaeth fanwl am safbwyntiau, barnau, neu brofiadau personol (Rutledge a Jerri Lynn Hogg, 2020).
Mae cyfweliadau yn gallu bod yn strwythuredig, yn hanner-strwythuredig, neu yn anstrwythuredig (Jansen, 2024). Mewn cyfweliad strwythuredig, mae gan yr ymchwilydd restr fanwl o gwestiynau y mae'n rhaid eu gofyn mewn trefn benodol (George a Merkus, 2022). Mae hyn yn sicrhau bod yr holl gyfranogwyr yn cael eu holi am yr un pethau, gan ganiatáu i'r data gael ei gymharu’n hawdd. Dywed George (2022), bod cyfweliadau hanner-strwythuredig yn rhoi mwy o ryddid i’r ymchwilydd, gan ganiatáu iddynt ofyn cwestiynau ychwanegol yn seiliedig ar ymateb y cyfranogwr. Mewn cyfweliadau anstrwythuredig, mae’r ymchwilydd yn cymryd mwy o rym, gan ganiatáu sgwrs rydd, a all arwain at datblygiad syniadau newydd a gwybodaeth fanwl nad yw'n cael ei chynnwys yn y cwestiynau penodol.
Un o’r prif fanteision o ddefnyddio cyfweliadau yn ymchwil yw’r gallu i ymchwilio’n fanwl (Kalpokas, 2024). Gall ymchwilwyr ofyn cwestiynau dyfnach neu gyflwyno esiamplau a gofyn am eglurhad, gan ddarparu dealltwriaeth fwy cyfoethog o’r pwnc (Dunwoodie, Macaulay a Newman, 2022). Yn ogystal, gall cyfweliadau roi cyfle i gyfranogwyr rannu eu teimladau a'u barnau mewn ffordd sy’n teimlo'n ddiogel a phersonol.
Fodd bynnag, mae nifer o heriau ynghlwm â defnyddio cyfweliadau. Mae angen i’r ymchwilydd fod yn hyfedredd yn y broses gyfweld, gan greu amgylchedd cyffyrddus a chynnes er mwyn annog cyfranogwyr i fod yn agored a gonest (McGrath, Palmgren a Liljedahl, 2019). Mae hefyd angen gofalu am gyfreithiau moesegol, gan sicrhau bod cyfranogwyr yn gwybod pam maent yn cael eu cyfweld, sut bydd eu data'n cael ei ddefnyddio, a bod eu preifatrwydd yn cael ei barchu (Gov.UK, 2020). Mae angen i ymchwilwyr hefyd fod yn ymwybodol o’u rhagfarnau eu hunain a sut gallent ddylanwadu ar y cwestiynau a’r cyfweliad (Galdas, 2017).
Mae ansawdd y data sy’n cael eu chasglu drwy gyfweliadau yn dibynnu’n fawr ar y dulliau a ddefnyddir gan yr ymchwilydd (UK Data Service, 2024). Mae'n bwysig i'r ymchwilydd fod yn ofalus ac yn frwdfrydig, gan wneud yn siŵr bod yr holl gwestiynau yn glir (Tomaszewski, Zarestky a Gonzalez, 2020). Gall defnyddio technegau fel gwrando’n actif helpu i greu deialog gynhyrchiol a sicrhau bod y cyfranogwr yn teimlo ei fod yn cael ei glywed (O’Bryan, 2022).
Yn y pen draw, mae cyfweliadau’n ddull pwysig mewn ymchwil, gan gynnig cyfle i ymchwilwyr ddysgu am feddyliau a phrofiadau pobl mewn ffordd fanwl a dyfnach (Robinson, 2023). Mae’r wybodaeth a gasglwyd yn gallu bod yn werthfawr iawn ar gyfer datblygu dealltwriaeth o’r pwnc a allai arwain at newidiadau neu welliannau mewn polisi, addysg, neu wasanaethau (Borges, 2024). Mae cyfweliadau’n allweddol i wneud y gwaith ymchwil yn fwy cynhwysfawr ac yn berthnasol i’r byd go iawn (Lim, 2024).
Mae holiadur yn ddull pwysig o gasglu data meintiol ac ansoddol, gan ei fod yn caniatáu i ymchwilwyr gasglu gwybodaeth gan nifer fawr o bobl (Bhandari, 2021). Mae holiaduron meintiol yn cynnwys cwestiynau caeedig, lle gall ymatebwyr ddewis o opsiynau penodol, megis "ie" neu "na," neu gyflwyno rhifau fel eu hoedran (Roopa a Rani, 2012). Mae’r data yma yn hawdd i’w dadansoddi, gan ei bod yn caniatáu cyfrifo canrannau, cyfartaleddau a chymariaethau, sy’n ddefnyddiol ar gyfer cymharu
Ar y llaw arall, gall holiaduron hefyd gynnwys cwestiynau agored, sy’n cynhyrchu data ansoddol (Houston, 2024). Mae Amberscript (2023), yn gweid bod y cwestiynau hyn yn annog ymatebwyr i rannu eu meddyliau a’u profiadau yn eu geiriau eu hunain, gan greu data mwy manwl. Gallai hyn gynnwys cwestiynau fel "Sut ydych yn teimlo cyn eich gwers ymarfer corff?" Mae’r data ansoddol hwn yn galluogi ymchwilwyr i ddeall teimladau a phrofiadau mwy cymhleth, gan ddadansoddi themâu a phatrymau.

I gymharu, Arsylwi yw’r broses o edrych ar ymddygiadau, digwyddiadau, neu brosesau yn eu hamgylcheddau naturiol heb ymyrryd. Mae ymchwilwyr yn arsylwi a chofnodi, gan roi pwyslais ar ddeall sut mae amgylchedd a chyd-destun yn dylanwadu ar ymddygiad (Albarracín a Dai, 2024). Mae'r dull hwn yn caniatáu i ymchwilwyr gael data manwl am sut mae pobl yn ymddwyn yn naturiol, gan ddarparu dealltwriaeth fanwl o brosesau cymhleth (NeuroLaunch, 2024).
Ar y llaw arall, mae cyfweliad yn cynnwys gofyn cwestiynau i unigolion, gan ganiatáu i ymchwilwyr archwilio barnau, teimladau, a phrofiadau yn fanwl (BBC Bitesize, 2017). Mae’n bwysig creu amgylchedd lle gall cyfranogwyr rannu eu profiadau mewn ffordd agored.
Er bod arsylwi’n caniatáu i ymchwilwyr gasglu gwybodaeth am ymddygiad heb ddylanwad, mae cyfweliadau’n caniatáu ymchwilwyr i gael dealltwriaeth fanwl am feddyliau a theimladau (Taherdoost, 2022). 
Mae triongli yn sicrhau bod ymchwilwyr yn gallu edrych ar sawl persbectif gwahanol, gan gymhwyso dulliau amrywiol i ddod o hyd i'r wybodaeth fanwl sydd ei hangen (Heale a Forbes, 2013). Mae arsylwi yn cynnig cyfle i weld ymddygiad a digwyddiadau yn eu cyd-destun, gan ddarparu gwybodaeth nad yw bob amser yn amlwg trwy drafodaethau yn unig (O’Leary, 2013). Ar y llaw arall, mae Owen (2021), yn gwëid bod cyfweliadau'n caniatáu i ymchwilwyr ddeall barn a theimladau cyfranogwyr, gan ddanfon gwybodaeth fanwl am eu profiadau personol.
Mae'r triongli hefyd yn cynnig dulliau dadansoddi hyblyg, gan ganiatáu ymchwilwyr i wneud cysylltiadau rhwng data o ffynonellau gwahanol. Mae hyn yn cynyddu dilysrwydd y canlyniadau, gan wneud iddynt fod yn fwy ystyrlon a chynhwysfawr (Noble a Heale, 2019). Yn y bôn, mae’r triongli yn darparu ffordd strwythuredig i ddelio â chymhlethdodau, gan sicrhau bod ymchwil yn foesegol ac yn ddibynadwy (Creswell, 2014).
Y sampl mi fyswn yn dewis byddai plant oed cynradd rhwng 5 a 11 oed, gan ei fod fel arfer yn dechrau datblygu eu hunaniaeth ac yn cynyddu eu dealltwriaeth o emosiynau (Education Gateshead, 2020). Mae eu hymateb i ymarfer corff yn gallu darparu mewnwelediadau gwerthfawr am sut mae gweithgareddau corfforol yn effeithio ar eu hiechyd meddwl a’u lles cyffredinol (Vella et al., 2023). Mae ymarfer corff yn aml yn rhan bwysig o fywyd ysgol, gyda gwersi chwaraeon a gweithgareddau corfforol yn gyffredin. Mae hyn yn gwneud yn haws i ymchwilwyr gael mynediad at grwpiau o blant yn yr amgylchedd hwn, gan gynyddu cywirdeb a dibynadwyedd yr astudiaeth.
Mae angen o leiaf 20 o gyfranogwyr ar gyfer yr astudiaeth, gan y gall plant benderfynu tynnu allan o’r ymchwil ar unrhyw adeg. Mae'n bwysig sicrhau bod y nifer o gyfranogwyr yn ddigonol i gynnal dadansoddiad cadarn, ond hefyd i gydnabod y ffaith y gall plant newid eu meddyliau neu deimlo'n ansicr am gymryd rhan ar unrhyw adeg. byddai arsylwi ar mwy na 20 o gyfranogwyr yn amlwg yn broses hirach, byddai angen cynllunio’n fanwl i sicrhau bod y canlyniadau’n cael eu casglu’n gywir ac yn effeithlon. Mae'n bosibl y byddai’n yn cymryd llawer o amser, gan fod yn rhaid arsylwi ar bob cyfranogwr yn ofalus a chrynhoi'r data yn effeithiol. Mae hyn yn pwysleisio’r angen am strategaeth weithredol sy’n galluogi i'r ymchwilwyr weithio’n effeithiol gyda grwpiau o gyfranogwyr a sicrhau bod y data a gasglwyd yn ddibynadwy a defnyddiol. byddai rhaid ir sampl fod yn deg o rhan rhyw, hil, oed ac yn y blaen i sicrhau bod pawb yn cael ei cynnwys ac i sicrhâi arbrawf teg.
Mae effaith Hawthorne yn cyfeirio at pan mae newid yn ymddygiad y plant oherwydd eu bod yn ymwybodol eu bod yn cael eu harolygu neu eu hymchwilio (Suter, 2012). Mae hyn yn awgrymu bod pobl yn newid eu hymddygiad pan fyddant yn gwybod eu bod yn cael eu gwylio, gan wneud y canlyniadau yn annhebygol o adlewyrchu eu hymddygiad naturiol. Mae'r cysyniad hwn yn pwysleisio pwysigrwydd deall y cyd-destun ymchwil a'r effaith y gall fod ar ganlyniadau. Mae'n rhan bwysig o'r drafodaeth am ddilysrwydd yn ymchwil gymdeithasol a gwella dulliau dadansoddi (Oswald, Sherratt a Smith, 2014). Mae effaith Hawthorne yn pwysleisio pwysigrwydd deall y cyd-destun cymdeithasol a seicolegol yn ystod ymchwil, gan wneud yn ofynnol i ymchwilwyr ystyried sut gall eu dulliau effeithio ar ymddygiad y cyfranogwyr.
Mae'r effaith halo yn fath o duedd wybyddol lle rydyn ni'n gwneud rhagdybiaethau am sefyllfa sy'n seiliedig ar un nodwedd (Gabrieli et al., 2021). Er enghraifft, os yw rhywun dieithr yn arsylwi mewn dosbarth, gall plant ragdybio bod y person yna i wylio nhw ac o ganlyniad yn ymddwyn yn wahanol i beth byddent fel arfer. Mae hyn yn cael effaith sylweddol ar ymchwil gan y gall wneud i ymchwilwyr gymryd canfyddiadau anghywir. Felly, mae'n hanfodol i ymchwilwyr fod yn ymwybodol o'r effaith halo ac i gymryd camau i leihau ei heffaith, megis trwy ddefnyddio dulliau arsylwi a fydd yn lleihau'r posibilrwydd o ragdybiaethau personol a sicrhau bod y broses ymchwil yn cael ei gynllunio mewn ffordd sydd yn annibynnol ar y nodweddion penodol hynny (Nicolau, Mellinas a Martín-Fuentes, 2020). Drwy wneud hyn, gallent wella dibynadwyedd a chydwybod eu canlyniadau, gan sicrhau bod y data'n adlewyrchu realiti yn hytrach na barnau sy'n deillio o'r effaith halo.







Adran 3
Ystyriaethau moesegol
Mae moeseg yn gallu bod yn seiliedig ar egwyddorion, diwylliannau, neu gred, a gall amrywio o un gymdeithas i'r llall. Mae'n helpu i benderfynu sut y dylem ymddwyn tuag at eraill a beth yw'r penderfyniadau gorau i'w gwneud mewn bywyd. 
Mae moeseg yn hanfodol pan yn ymchwilio blynyddoedd cynnar oherwydd ei rôl yn sicrhau lles, diogelwch, a pharch at blant a'u teuluoedd (Roberts-Holmes, 2018). Yn gyntaf, mae angen ystyried diogelwch plant gan mai nhw yw’r grŵp mwyaf bregus yn ein cymdeithas. Mae ymchwilwyr yn gyfrifol am greu amgylchedd diogel, lle gall plant fynegi eu hunain heb ofn na straen. Mae hyn yn cynnwys rhoi gwybodaeth glir i rieni am natur yr ymchwil a sicrhau bod eu plant yn deall y broses, yn unol â'u gallu.
Mae hefyd yn bwysig ystyried hawliau plant. Dwedai Farrell, Kagan a Tisdall (2016), bod gan bob un plentyn yr hawl i gael eu parchu a'u diogelu, ac mae hyn yn cynnwys eu hawl i beidio â chael eu heffeithio'n negyddol gan ymchwil. Dwedai erthygl 12 bod y plant sydd yn gallu llunio barn eu hun yn cael yr hawl i fynegi eu barn yn rhydd ymhob mater sydd yn cael effaith arnynt (Comisiynydd plant Cymru, 2024). Hefyd mae erthygl 3 yn pwysleisio taw budd y plentyn sydd yn dod yn gyntaf Golyga hyn bod gyda pab plentyn yr hawl i wrthod cymryd rhan mewn ymchwil os nad ydynt am ei wneud (Farrell, Kagan a Tisdall, 2016). Mae canfyddiadau Heart wedi cyfrannu at drafodaethau ynghylch hawliau plant a chymryd rhan mewn prosesau gwneud penderfyniadau, gan ddylanwadu ar bolisïau mewn addysg a lles plant (Organizing Engagement , 2019). Mae angen i ymchwilwyr sicrhau nad yw eu ymchwil yn peri unrhyw niwed. Mae hyn yn cynnwys cynnal asesiadau risg a peilota gan sicrhau bod yr ymchwil yn addas ar gyfer oedran a datblygiad y plant. 
Mae ymchwil blynyddoedd cynnar yn aml yn cynnwys data sensitif sy'n ymwneud â phrofiadau personol, a dyma lle daw moeseg i’r amlwg unwaith eto. Mae angen i ymchwilwyr fod yn ofalus wrth gasglu a storio'r data hwn, gan sicrhau ei fod yn cael ei drin yn gyfrinachol. Mae hyn yn cynnwys sicrhau bod pawb yn rhoi eu caniatâd gwybodus cyn i'r ymchwil ddechrau, gan ystyried bod pawb yn haeddu gwybodaeth lawn am sut bydd eu data yn cael ei ddefnyddio (Roberts-Holmes, 2018). Trwy ddilyn y deddf diogelu data 2018 i storio a defnyddio data gallwn sicrhau bod y data yn cael ei storio yn gywir (Get Safe Online, 2021).
Mae caniatâd mewn ymchwil yn broses lle mae unigolion, neu eu rhieni neu ofalwyr os ydynt yn blant, yn rhoi cydsyniad i fod yn rhan o astudiaeth. Mae hyn yn cynnwys rhoi gwybodaeth glir am natur yr ymchwil, y wybodaeth a gesglir, a sut bydd y data yn cael ei ddefnyddio. Mae caniatâd yn sicrhau bod y bobl sy'n cymryd rhan yn deall y peryglon, y buddion, a'u hawliau, gan ganiatáu iddynt wneud penderfyniad gwybodus am eu hymrwymiad i'r ymchwil (Roberts-Holmes, 2018). Mae'n elfen bwysig o moeseg ymchwil, gan fod yn rhaid i ymchwilwyr barchu dewisiadau a phreifatrwydd y cyfranogwyr.
Mae moeseg hefyd yn annog ymchwilwyr i weithredu gyda chydweithrediad a pharch tuag at y teuluoedd a'r gymunedau maen nhw'n gweithio gyda nhw. Mae hyn yn golygu cydweithio â rhieni, gofalwyr, a gweithwyr proffesiynol i sicrhau bod yr ymchwil yn ymateb i anghenion a phrofiadau gwirioneddol y plant. 
Drwy gydol y broses ymchwilio, mae'n hanfodol ystyried y moeseg a'r effaith y gall ymchwil ei chael ar fywydau plant. Mae moeseg yn sylfaen pwysig ar gyfer ymchwil lwyddiannus a chydwybodol, gan sicrhau bod plant yn cael eu parchu a'u diogelu drwy bob cam.
Mae caniatâd mewn cyd-destyn ymchwil yn golygu bod cyfranogwyr yn rhoi eu cytundeb i gymryd rhan yn yr astudiaeth, gan gydnabod y wybodaeth a ddarparwyd iddynt (Walker a Solvason, 2014). Mae'n hanfodol bod y cyfranogwyr yn deall y pwrpas, y dulliau, risgiau a'r manteision posib sy'n gysylltiedig â'r ymchwil (Ana Lucia Arellano, Pau Alcubilla a Leguízamo, 2023). Mae’n bwysig hefyd bod ymchwilwyr yn sicrhau bod y broses yn dryloyw, gan ddarparu cyfle i gyfranogwyr ofyn cwestiynau (Aluwihare-Samaranayake, 2012). Mae caniatâd yn sicrhau bod y broses ymchwil yn foesegol, gan barchu hawliau a phreifatrwydd y cyfranogwyr (Walker a Solvason, 2014). Mae BERA (2020), yn rhoi pwyslais fawr ar bwysigrwydd caniatâd gwybodus yn ymchwil addysgol. Mae'r sefydliad yn argymell y dylai ymchwilwyr sicrhau bod cyfranogwyr yn derbyn gwybodaeth fanwl am y prosiect, gan gynnwys ei ddiben, dulliau, a'r risgiau posib cyn iddynt gytuno i gymryd rhan.
Er mwyn cael caniatâd wrth y plant mae’n bwysig paratoi gwybodaeth am yr ymchwiliad mewn ffordd syml iddynt ddeall. Yna gallen i ofyn iddynt roi eu henw ar ddogfen gytuno neu drwyddedu ar ffurf greadigol, fel tynnu llun neu lliwio gwyneb a emosiwn arno i ddangos sut maent yn teimlo am yr ymchwiliad. Datblygwyd y dull Mosaic yn ystod astudiaeth ymchwil i gynnwys llais y plentyn. Mae hyn yn caniatâi i ni weld y eu byd nhw ac maen ffordd o chyfleu eu syniadau mewn ffordd sy'n ystyrlon iddyn nhw. Petai rhywbeth yn mynd o’i le gyda'r ymchwil er enghraifft diffyg moesau gallai gael effaith ar enw da y Brifysgol ar ymchwilydd.
Mae cydsyniad gwybodus yn elfen hanfodol mewn ymchwil, yn enwedig pan fod cyfranogwyr yn ymwneud â phrosesau sydd â risgiau neu ddylanwad ar eu bywydau (Aluwihare-Samaranayake, 2012). Mae’n golygu bod y cyfranogwyr yn rhoi eu cydsyniad i gymryd rhan yn yr astudiaeth ar sail gwybodaeth cywir. Yn y broses yma, mae ymchwilwyr yn rhoi gwybodaeth fanwl am y pwrpas, dulliau, a'r risgiau posib sy'n gysylltiedig â'r ymchwil (The Methodologists, 2023). Mae angen i'r cyfranogwyr ddeall beth fydd eu rôl, pa ddata fydd yn cael ei gasglu, a sut y bydd eu gwybodaeth yn cael ei defnyddio.
Mae hefyd yn bwysig i gyfranogwyr wybod eu hawliau, gan gynnwys yr hawl i wrthod neu dynnu'n ôl eu cydsyniad ar unrhyw adeg heb unrhyw niwed i'w statws (Gov.UK, 2018). Mae ymchwilwyr yn gyfrifol am sicrhau bod y broses yn dryloyw a bod pob cwestiwn a phryder yn cael eu hystyried. Mae cydsyniad gwybodus yn sicrhau bod ymchwil yn digwydd yn foesegol, gan barchu hawliau a phreifatrwydd cyfranogwyr (Fons‐Martinez, Ferrer‐Albero a Diez‐Domingo, 2022). Mae’n adeiladu ymddiriedaeth rhwng ymchwilwyr a'r gymuned, gan sicrhau bod y broses ymchwil yn gyfiawn ac yn gyfrifol. Mae BERA (2020), hefyd yn pwysleisio bod angen i gydsyniad fod yn rhad ac am ddim, sy'n golygu na ddylai fod unrhyw bwysau ar gyfranogwyr i gytuno. Mae'r egwyddorion hyn yn rhan o'r ymagwedd foesegol i sicrhau bod ymchwil yn digwydd mewn ffordd sy'n parchu hawliau a phreifatrwydd yr unigolion sydd yn cymryd rhan.

Mae cyfrinachedd yn elfen hanfodol sy'n diogelu gwybodaeth bersonol a data cyfranogwyr (Walker a Solvason, 2014). Mae'n sicrhau bod gwybodaeth a gasglwyd yn ystod astudiaethau yn cael ei thrin yn gyfrinachol ac nad yw'n cael ei rhannu na'i defnyddio'n anghyfreithlon (Roberts-Holmes, 2018). Dwedai GOV.UK (2018), bod ymchwilwyr yn gyfrifol am weithredu mesurau diogelwch i gadw data yn ddiogel, gan gynnwys defnyddio dulliau amgryptio a chadw data ar gyfrifiaduron sydd a cyfrinair. Mae'n bwysig bod cyfranogwyr yn deall sut y bydd eu gwybodaeth yn cael ei defnyddio, a hynny'n cynnwys gwybodaeth am ble bydd y data'n cael ei storio a phwy fydd yn cael mynediad ato (Farrell, Kagan a Tisdall, 2016). Mae ymchwilwyr hefyd yn ymgymryd â'r ddyletswydd o ddileu data yn gywir pan nad yw bellach yn angenrheidiol, er mwyn sicrhau nad yw gwybodaeth sensitif yn parhau i fod ar gael (Walker a Solvason, 2014).


Casgliad 
Mae ymarfer corff yn hanfodol i iechyd a lles emosiynol plant. Mae ymchwil yn dangos bod gweithgaredd corfforol yn gysylltiedig â manteision emosiynol, gan gynnwys gwell hwyliau a lleihau straen. Mae angen mwy o ymchwil, yn enwedig yn y Gymraeg, i godi ymwybyddiaeth am fuddion ymarfer corff a chreu ymyriadau sy’n cefnogi iechyd meddwl. Mae deall y cysylltiad hwn yn hanfodol i ddatblygu cynlluniau hygyrch, gan wella bywydau plant a chreu cymunedau iachach. Mae'n bwysig sicrhau bod pawb, gan gynnwys plant ag anghenion arbennig, yn cael mynediad i weithgareddau corfforol, gan sicrhau lles a hyder yn y gymdeithas. Trwy ddefnyddio dulliau amrywiol i ymchwilio, gall ymchwilwyr greu darlun cynhwysfawr o ymddygiad a phrofiadau, gan wella dibynadwyedd y canlyniadau. Mae'r ymchwil yma yn hanfodol i ddeall effaith ymarfer corff ar blant, gan arwain at welliannau mewn polisïau a gweithgareddau lles. Mae moeseg yn hanfodol mewn ymchwil blynyddoedd cynnar, i sicrhau diogelwch a pharch at blant a'u teuluoedd. Mae ymchwilwyr yn gyfrifol am greu amgylchedd diogel lle gall plant fynegi eu hunain. Mae angen i ymchwilwyr barchu hawliau plant, gan gynnwys eu hawl i beidio â chael eu heffeithio'n negyddol gan ymchwil. Mae caniatâd gwybodus hefyd yn elfen allweddol. Mae dulliau fel Mosaic yn helpu plant i fynegi eu syniadau. Mae ymchwilwyr yn gyfrifol cyfrinachedd a bod gwybodaeth yn cael ei thrin yn gyfrinachol a’i dileu pan nad yw bellach yn angenrheidiol. Drwy gydol y broses, mae ystyried moeseg yn hollbwysig i sicrhau bod plant yn cael eu parchu a'u diogelu, gan greu ymchwil sy'n foesegol ac yn gyfrifol.

